Guardian nashrining xabar berishicha, “Manchester Yunayted” hujumchisi Robin van Persi Istanbulning “Fenerbaxche” klubiga o‘tishga yaqin turibdi. Nashrning ma’lumotlariga ko‘ra, 31 yoshli gollandiyalik futbolchi turk klubi bilan 4 yillik shartnomaning shartlarini kelishib oldi. Avvalroq futbolchi Turkiyaga kelishni istamagani uchun “Beshiktosh”ga o‘tishga rozi bo‘lmagani ma’lum qilingandi. Biroq van Persining “Fenerbaxche” variantiga rozi bo‘lishiga uning Gollandiya terma jamoasi bo‘yicha jamoadoshi, 3 yil “Fenerbaxche”da to‘p surgan Dirk Kyuyt ko‘ndirgan.